REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/91-19

17. april 2019. godine

B e o g r a d

ZAPISNIK

71. SEDNICE ODBORA ZA FINANSIJE,REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 17. APRILA 2019. GODINE

Sednica je počela u 17 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Olivera Pešić, Srbislav Filipović, Milorad Mijatović i Milorad Mirčić.

Sednici je prisustvovao zamenik člana Odbora: Snežana B. Petrović (zamenik Mome Čolakovića).

Sednici nisu prisustvovali članovi Odbora: Dušan Bajatović, Miljan Damjanović, Saša Radulović, Goran Ćirić, Milan Lapčević, Vojislav Vujić i Zoltan Pek, kao ni njihovi zamenici.

Sednici su prisustvovali predstavnici predlagača zakona: Slavica Savičić, državni sekretar u Ministarstvu finansija, kao i: Darko Komnenić, Irena Injac, Ognjen Popović, Srđan Popović i Predrag Ivanović, stručnjaci za odgovarajuće oblasti u ovom ministarstvu.

Na predlog predsednika, većinom glasova **(9 glasova za, jedan narodni poslanik nije glasao), Odbor je utvrdio** sledeći

D n e v n i r e d:

- Usvajanje zapisnika sa 66. i 69. sednice Odbora;

1. Razmatranje Predloga zakona o konverziji stambenih kredita indeksiranih u švajcarskim francima (broj 482-1496/19 od 16. aprila 2019. godine), u načelu;
2. Razmatranje Predloga zakona o dopuni zakona o budžetskom sistemu (broj 400-1495/19 od 16. aprila 2019. godine), u načelu;
3. Razmatranje Predloga zakona o potvrđivanju Sporazuma između Vlade Republike Srbije i Vlade Češke Republike o regulisanju duga Republike Srbije prema Češkoj Republici (broj 011-1217/19 od 28. marta 2019. godine);
4. Razmatranje Predloga zakona o potvrđivanju Sporazuma između Vlade Republike Srbije i Rondex Finance, Inc. o regulisanju neizmirenog duga Republike Srbije prema Rondex Finance, Inc. iz perioda klirinškog načina plaćanja (broj 011-1400/19 od 29. marta 2019. godine);
5. Razmatranje Predloga zakona o potvrđivanju Sporazuma između Vlade Republike Srbije i Vlade Republike Francuske o aktivnostima Francuske agencije za razvoj i institucije PROPARCO u Srbiji (broj 011-1482/19 od 15. aprila 2019. godine);
6. Razmatranje Predloga zakona o davanju garancije Republike Srbije u korist Societe Generale Banka Srbija a.d. Beograd, Komercijalne banke a.d. Beograd i Vojvođanske banke a.d. Novi Sad po zaduženju Javnog preduzeća „Srbijagas” Novi Sad, po osnovu Ugovora o kreditu za izgradnju gasovoda na teritoriji Republike Srbije od granice sa Republikom Bugarskom do granice sa Mađarskom i drugim susednim zemljama sa Republikom Srbijom kroz ulaganje u kapital akcionarskog društva South Stream Serbia AG, Zug, Švajcarska (broj 011-1485/19 od 15. aprila 2019. godine).

Pre prelaska na rad po utvrđenoj tački dnevnog reda, većinom glasova **(9 glasova za, jedan narodni poslanik nije glasao), Odbor je bez primedbi**  usvojio zapisnik sa 66. sednice Odbora, koja je održana 28. februara 2019. godine i zapisnik sa 69. sednice odbora, koja je održana 27. marta 2019. godine.

Većinom glasova **(9 glasova za, jedan narodni poslanik nije glasao) u**svojen je predlog predsednika Odbora da se, radi efikasnijeg rada Odbora, o tačkama dnevnog reda **od 1-6 objedini pretres**, u skladu sa članom 76. Poslovnika, a da se potom o svakoj tački dnevnog reda Odbor posebno izjasni.

Slavica Savičić, državni sekretar u Ministarstvu finansija, predstavila je predloge zakona prema tačkama utvrđenog dnevnog reda. Naglasila je da se Predlogom zakona o konverziji stambenih kredita indeksiranih u švajcarskim francima utvrđuju novi uslovi otplate stambenih kredita indeksiranih u švajcarskim francima zbog problema koji je za deo naših građana nastao usled kontinuiniranog jačanja kursa ove valute, sa ciljem da se na jednoobrazan i socijalno prihvatljiv način razreši otvoreno pitanje ovih kredita. Dodatni cilj je i rastertećenje sudova i smanjenje troškova sudskih postupaka, imajući u vidu sudsku praksu i stavove Evropskog suda pravde, Evropskog suda za ljudska prava, kao i praksu domaćih sudova. Kao način rešavanja problema, ovim predlogom zakona propisano je da je banka koja ima potraživanje prema korisniku po osnovu stambenog kredita indeksiranog u švajcarskim francima, na dan stupanja na snagu ovog zakona, dužna da ponudi konverziju preostalog duga po tom kreditu u dug indeksiran u evrima**,** po kursu za konverziju i da tako dobijeni iznos umanji za 38 %. Preostali dug otplaćuje se bez zatezne kamate. Posebno je značajno da troškovi konverzije i umanjenja duga padaju na teret banke koja vrši konverziju, ali s tim da banka može podneti zahtev za naknadu troškova u vezi sa konverzijom i u tom slučaju Republika Srbija nadoknađuje 15% od iznosa dobijenog konverzijom(11.686.680.000,00 dinara). Za korisnike ovih kredita značajno je i to da se danom stupanja na snagu ovog zakona prekida pokrenuti parnični postupak o valutnoj klauzuli. Postupak prinudnog izvršenja odlaže i može da se nastavi samo ako korisnik kredita ne pristane na konverziju.

U nastavku, državni sekretar Slavica Savičić govorila je o dopuni Zakona o budžetskom sistemu kojom se vrši usklađivanje člana 27e ovog zakona sa članom 52. Zakona o predškolskom vaspitanju i obrazovanju kojim je propisano da osnovica za obračun plata zaposlenih u predškolskim ustanovama ne može biti niža od osnovice za obračun plata u osnovnom obrazovanju i vaspitanju. Time će plate zaposlenih u predškolskom obrazovanju biti povećane za 9% u odnosu na plate iz decembra 2018. godine, počevši od plate za maj 2019. godine.

Predstavila je predloge zakona o potvrđivanju sporazuma iz tač. 3. i 4. dnevnog reda kojima se uređuje obaveza Republike Srbije prema Sporazumu o regulisanju klirinškog duga Republike Srbije prema Češkoj Republici iz perioda klirinškog načina plaćanja u prometu roba i usluga između bivše SFRJ i bivše ČSFR, koji je dugi niz godina stajao kao otvoreno pitanje u odnosima dve zemlje, a koji je konačno rešen zaključivanjem odgovarajućeg bilateralnog sporazuma u decembru 2018. godine, smanjenjem duga sa 32 miliona američkih dolara na 9 miliona američkih dolara. Takođe i sporazuma sa poveriocem Rondex Finance, Inc, kojima je umanjena obaveza Republike Srbije za 70% i iznosi oko tri miliona američkih dolara.

Predlogom zakona o potvrđivanju Sporazuma između Vlade Republike Srbije i Vlade Republike Francuske utvrđuju se aktivnosti Francuske agencije za razvoj i institucije PROPARCO u Srbiji, sa ciljem unapređenja saradnje i zvanične pomoći Francuske zemljama u razvoju, a prema nacionalnim prioritetima naše države.

U okviru predloga zakona iz 6. tačke dnevnog reda predviđeno je davanje garancije Republike Srbije navedenim bankama po zaduženju JP Srbijagas za izgradnju gasovoda na utvrđenoj trasi, u iznosu od 70 miliona evra.

Posle izlaganja državnog sekretara, u diskusiji je učestvovao narodni poslanik i član Odbora Milorad Mirčić koji je kritikovao postupak pripremanja, kao i suštinska rešenja u Predlogu zakona o konverziji stambenih kredita indeksiranih u švajcarskim francima. Smatra da je nosilac posla u pregovorima sa građanima zaduženim u švajcarskim francima morala da bude isključivo Narodna banka Srbije jer je takva vrsta pregovora u njenoj nadležnosti, te da nije bilo potrebno da Vlada Republike Srbije komercijalnim bankama nadoknađuje deo iznosa na ime konverzije. Naveo je takođe da bi komercijalne banke morale da poštuju pravila našeg jedinstvenog tržišta, na kome je sredstvo plaćanja dinar. Kao primer, naveo je Mađarsku u kojoj njeni građani preostali iznos dugovanja vraćaju u domaćoj valuti. Kritikovao je i predloge zakona o vraćanju klirinškog duga iz ranijeg perioda Češkoj Republici i Rondeksu jer smatra da taj dug nije jasno razgraničen između Srbije i bivših republika u sastavu SFRJ i SRJ, posebno kada se ima u vidu da su neke pređašnje vlasti( G17+) govorile da dugovi iz londonskog i pariskog kluba više ne postoje. Upozorio je i na opasnost vezanu za privatizaciju javnih preduzeća za koju će se, kako smatra, zalagati Francuska preko svoje razvojne agencije. Takođe, upozorio je i na to da je davanje garancije Vojvođanskoj banci na zaduženje Srbijagasa zapravo davanje garancije OTP banci.

Posle objedinjene rasprave o predlozima zakona, pristupilo se izjašnjavanju o predlozima zakona pojedinačno.

**Prva tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(9 glasova za, jedan glas protiv) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o konverziji stambenih kredita indeksiranih u švajcarskim francima, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Druga tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(9 glasova za, jedan glas protiv) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o dopuni Zakona o budžetskom sistemu, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Treća tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(9 glasova za, jedan glas protiv) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Češke Republike o regulisanju duga Republike Srbije prema Češkoj Republici.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Četvrta tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(9 glasova za, jedan glas protiv) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Rondex Finance, Inc. o regulisanju neizmirenog duga Republike Srbije prema Rondex Finance, Inc , iz perioda klirinškog načina plaćanja.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Peta tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(9 glasova za, jedan glas protiv) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Republike Francuske o aktivnostima Francuske agencije za razvoj i institucije PROPARCO u Srbiji.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Šesta tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(9 glasova za, jedan glas protiv) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist Societe Generale Banka Srbija a.d. Beograd, Komercijalne banke a.d. Beograd i Vojvođanske banke a.d. Novi Sad po zaduženju Javnog preduzeća „Srbijagas” Novi Sad, po osnovu Ugovora o kreditu za izgradnju gasovoda na teritoriji Republike Srbije od granice sa Republikom Bugarskom do granice sa Mađarskom i drugim susednim zemljama sa Renublikom Srbijom kroz ulaganje u kapital akcionarskog društva South Stream Serbia AG, Zug, Švajcarska.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica Odbora je završena u 17,50 časova.

Sednica je tonski snimana.

SEKRETAR PREDSEDNIK

Tijana Ignjatović dr Aleksandra Tomić